Πρόταση ΚΑΝΟΝΙΣΜΟΥ (ΕΚ) αριθ. . . ./1999 ΤΟΥ ΣΥΜΒΟΥΛΙΟΥ της . . . 1999 για τον καθορισμό, για την περίοδο εμπορίας 1999/2000, των παραγώγων τιμών παρεμβάσεως λευκής ζάχαρης, της τιμής παρεμβάσεως της ακατέργαστης ζάχαρης, των ελαχίστων τιμών τεύτλων Α και τεύτλων Β καθώς και του ποσού αποδόσεως για την αντιστάθμιση των εξόδων αποθεματοποιήσεως (1999/C 59/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1148/98 (2), και ιδίως το άρθρο 3 παράγραφος 5, το άρθρο 5 παράγραφος 5 και το άρθρο 8 παράγραφος 4,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. . . ./1999 του Συμβουλίου, της . . . 1999, για τον καθορισμό, για την περίοδο εμπορίας 1999/2000, ορισμένων τιμών στον τομέα της ζάχαρης και του αντιπροσωπευτικού ποιοτικού τύπου τεύτλων (3), όρισε την τιμή παρεμβάσεως λευκής ζάχαρης σε 63,19 EUR/100 kg που ισχύει για τις μη ελλειμματικές ζώνες 7

ότι το άρθρο 3 παράγραφος 1 του κανονισμού (ΕΟΚ) αριθ. 1785/81 προβλέπει ότι οι παράγωγες τιμές παρεμβάσεως λευκής ζάχαρης πρέπει να οριστούν για κάθε μία από τις ελλειμματικές ζώνες 7 ότι για τον καθορισμό αυτό, ενδείκνυται να ληφθούν υπόψη οι περιφερειακές διαφορές των τιμών ζάχαρης που μπορούν να εκτιμηθούν, σε περίπτωση κανονικής συγκομιδής και ελεύθερης κυκλοφορίας της ζάχαρης, βάσει κανονικών συνθηκών διαμορφώσεως των τιμών αγοράς 7

ότι προβλέπεται ελλειμματική κατάσταση εφοδιασμού της αγοράς στις ζώνες παραγωγής της Ιρλανδίας και του Ηνωμένου Βασιλείου, της Ισπανίας, της Πορτογαλίας και της Φινλανδίας 7

ότι το άρθρο 3 παράγραφος 5 του κανονισμού (ΕΟΚ) αριθ. 1785/81 προβλέπει τον καθορισμό τιμής παρεμβάσεως για την ακατέργαστη ζάχαρη 7 ότι θα πρέπει να καθοριστεί η τιμή αυτή βάσει της τιμής παρεμβάσεως της λευκής ζάχαρης 7

ότι ο κανονισμός (ΕΚ) αριθ. . . ./1999 όρισε την τιμή βάσεως των τεύτλων σε 47,67 EUR/t 7 ότι το άρθρο 5, παράγραφος 2 του κανονισμού (ΕΟΚ) αριθ. 1785/81 προβλέπει ότι η ελάχιστη τιμή που καθορίζεται για τα τεύτλα Α ισούται με το 98 % της τιμής βάσεως των τεύτλων και η ελάχιστη τιμή που θα καθορίζεται για τα τεύτλα Β είναι καταρχήν ίση προς το 68 % της εν λόγω τιμής βάσεως με την επιφύλαξη του άρθρου 28 παράγραφος 5 του ιδίου κανονισμού 7

ότι το άρθρο 5 του κανονισμού (ΕΟΚ) αριθ. 1358/77 του Συμβουλίου, της 20ής Ιουνίου 1977, περί καθορισμού γενικών κανόνων αντισταθμίσεως των εξόδων αποθεματοποιήσεως στον τομέα της ζάχαρης και περί καταργήσεως του κανονισμού (ΕΟΚ) αριθ. 750/68 (4), όπως τροποποιήθηκε τελευταία από τον κανονισμό (ΕΟΚ) αριθ. 3042/78 (5), προβλέπει ότι το ποσό της αποδόσεως στα πλαίσια της αντισταθμίσεως των εξόδων αποθεματοποιήσεως καθορίζεται, ανά μήνα και ανά μονάδα βάρους, λαμβάνοντας υπόψη τα έξοδα χρηματοδοτήσεως, τα έξοδα ασφαλίσεως και τα ειδικά έξοδα αποθεματοποιήσεως 7 ότι πρέπει, για τις δαπάνες χρηματοδοτήσεως, να ληφθεί υπόψη επιτόκιο 3,75 %,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις ελλειμματικές ζώνες της Κοινότητας, η παράγωγη τιμή παρεμβάσεως λευκής ζάχαρης καθορίζεται σε:

α) 64,65 EUR/100 kg για όλες τις ζώνες της Ιρλανδίας και του Ηνωμένου Βασιλείου 7

β) 64,65 EUR/100 kg για όλες τις ζώνες της Πορτογαλίας 7

γ) 64,65 EUR/100 kg για όλες τις ζώνες της Φινλανδίας 7

δ) 64,88 EUR/100 kg για όλες τις ζώνες της Ισπανίας.

Άρθρο 2

Η τιμή παρεμβάσεως ακατέργαστης ζάχαρης καθορίζεται σε 52,37 EUR/100 kg.

Άρθρο 3

1. Η ελάχιστη τιμή των τεύτλων Α που ισχύει στην Κοινότητα καθορίζεται σε 46,72 EUR/t.

2. Με την επιφύλαξη εφαρμογής του άρθρου 28 παράγραφος 5 του κανονισμού (ΕΟΚ) αριθ. 1785/81, η ελάχιστη τιμή των τεύτλων Β που ισχύει στην Κοινότητα καθορίζεται σε 32,42 EUR/t.

Άρθρο 4

Το ποσό αποδόσεως που αναφέρεται στο άρθρο 8 του κανονισμού (ΕΟΚ) αριθ. 1785/81 καθορίζεται σε 0,33 EUR/100 kg λευκής ζάχαρης ανά μήνα.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο εμπορίας 1999/2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

. . .

(1) ΕΕ L 177 της 1.7.1981, σ. 4.

(2) ΕΕ L 159 της 3.6.1998, σ. 38.

(3) Βλέπε σελίδα 5 της παρούσας Επίσημης Εφημερίδας

(4) ΕΕ L 156 της 25.6.1977, σ. 4.

(5) ΕΕ L 361 της 23.12.1978, σ. 8.